Komisijas paziņojums Eiropas Parlamentam atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas, ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā (EU-OPS), pieņemšanu /* COM/2006/0128 galīgā redakcija - COD 2000/0069 */





[pic] | EIROPAS KOPIENU KOMISIJA | Briselē, 14.3.2006 COM(2006) 128 galīgā redakcija 2000/0069 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes Regulas, ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā ( EU-OPS ), pieņemšanu 2000/0069 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes Regulas, ar ko groza Padomes Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā ( EU-OPS ), pieņemšanu Papildu informācija Datums, kad priekšlikums nosūtīts Eiropas Parlamentam un Padomei (dokuments KOM(2000) [121] galīgais - [2000/[0069] COD) | [2000. gada 24. marts] | Datums, kad Ekonomikas un sociālo lietu komiteja sniegusi atzinumu | [2000. gada 19. oktobris] | Datums, kad Eiropas Parlaments pirmajā lasījumā sniedzis savu pirmo atzinumu | [2001. gada 18. janvāris] | Datums, kad grozītais priekšlikums nosūtīts Eiropas Parlamentam un Padomei (dokuments KOM(2002) [30] galīgais - [2000/[0069] COD) | [2002. gada 4. februāris] | Datums, kad Eiropas Parlaments pirmajā lasījumā sniedzis savu otro atzinumu | [2002. gada 3. septembris] | Datums, kad pārskatītais grozītais priekšlikums nosūtīts Eiropas Parlamentam un Padomei (dokuments KOM(2004) [73] galīgais - [2000/[0069] COD) | [2004. gada 12 februāris] | Datums, kad Padomē (ar kvalificētu balsu vairākumu) panākta daļēja politiska vienošanās | [2004. gada 10. decembris] | Datums, kad pieņemta Kopējā nostāja | [2006. gada 9. marts.] | 1. KOMISIJAS PRIEKŠLIKUMA MĒRĶIS 1.1. Padome un Komisija, izstrādājot otro aviācijas liberalizācijas pasākumu kopumu 1989. gadā, vienojās, ka Kopienas gaisa transporta politikā jāpievēršas arī tā tiesiskā regulējuma saskaņošanai, ko piemēro civilajā aviācijā, lai saglabātu augsta līmeņa civilās aviācijas lidojumu drošību un garantētu taisnīgu konkurenci starp gaisa pārvadātājiem . Šajā sakarā Komisija pieņēma Regulu (EEK) Nr. 3922/91 par tehnisko prasību un administratīvo procedūru saskaņošanu civilās aviācijas jomā, lai izstrādātu un atjauninātu saskaņotus noteikumus gaisa kuģu projektēšanai, ražošanai, ekspluatēšanai un apkopei un šo uzdevumu veikšanā iesaistītajam personālam un organizācijām. 1.2. Komisija 2000. gada martā iesniedza Padomei priekšlikumu grozīt minēto regulu, lai iekļautu ekspluatācijas noteikumus, kas paredzēti, lai gaisa kuģis tiktu ekspluatēts, ievērojot atbilstīgus drošības nosacījumus[1]. Šo noteikumu pamatā, ko piemēro attiecībā uz gaisa pārvadātājiem, bija Apvienoto aviācijas institūciju ( JAA )[2] jau izstrādātie noteikumi. 1.3. Tā kā Padome uzreiz neatbalstīja pirmo priekšlikumu grozīt Regulu (EEK) Nr. 3922/91, Komisija 2004. gada februārī iesniedza grozītu priekšlikumu grozīt Regulu (EEK) Nr. 3922/91 jo īpaši, lai ņemtu vērā atsauksmes, ko deva Padome un Parlaments, izskatot sākotnējo priekšlikumu. 1.4. Tādēļ jaunajā Komisijas priekšlikumā iekļautas obligātas prasības [3] stjuartiem, kuri tagad jāsertificē , kas jau tiek darīts Amerikas Savienotajās Valstīs un kas bija attiecīgā personāla un dažu nozares pārstāvju prasība. Šīm obligātajām prasībām jāpalīdz uzlabot aviācijas lidojumu drošību, nosakot stingrākus standartus attiecībā uz darbiniekiem. Tām arī jāveicina personāla mobilitāte pilnīgi liberalizētajā gaisa pārvadājumu tirgū. 1.5. Jaunajā Komisijas priekšlikumā iekļauta arī lidojuma apkalpes locekļu lidojuma laika ierobežošanas ( FTL ) shēma , ko pieprasīja Eiropas Parlaments, kurš šajā sakarā pauda bažas par atšķirībām valstu starpā. Faktiski jau ilgu laiku profesionāli pilotu asociācijas un vairāki gaisa pārvadātāji ir ļoti kritiski izteikušies par šīm atšķirībām, kas apdraud lidojumu drošību un normālu konkurenci. - Izmeklējot daudzus aviācijas negadījumus, atklājās, ka apkalpes locekļu nogurums ir viens no negadījumu veicinošiem faktoriem. - Valsts noteikumi par lidojuma laiku dažos gadījumos nav stingri un ļauj gaisa pārvadātājiem likt personālam strādāt pārmērīgas virsstundas, kaitējot drošībai un aviokompānijām, kam jāievēro stingrāki noteikumi. Komisijas priekšlikumā ietvertie lidojuma laika noteikumi piedāvāti kā obligātas prasības, kuras dalībvalstis var brīvi noteikt stingrākas. Turklāt tās ir pietiekami elastīgas, lai ļautu ņemt vērā īpašas situācijas valstī. 2. PIEZĪMES PAR KOPĒJO NOSTĀJU 2.1. Padomes kopējā nostājā konstatēts, ka Parlamenta ierosinātais grozījums, to nedaudz pielāgojot, ir pilnībā ņemts vērā. Komisija piekrīt, ka, iekļaujot šos nedaudzos pielāgojumu, Padomes kopējās nostājas teksts nodrošina, ka Parlamenta grozījuma mērķis ir panākts. 2.2. Atbalstot Padomes kopējo nostāju, Komisija atzīst par pareizu Padomes vēlmi principā piekrist Komisija priekšlikumam, bet dažos punktos lemt par teksta grozīšanu, atsaucoties uz vajadzību pēc lielākas skaidrības un vienkāršības, lai teksts būtu vieglāk uztverams. 2.3. Pantu saturs kā tāds. - Padome izdarīja dažas izmaiņas noteikumos par elastīgumu 8. pantā, proti, 4. punktā, kur Komisija paplašināja dalībvalstu pilnvaras pieņemt vai saglabāt noteikumus, kas attiecas uz ļoti ierobežotu skaitu OPS (tehniskās prasības un administratīvās procedūras civilās aviācijas jomā), līdz Kopienas līmenī tiks izstrādāti kopīgi noteikumi, kuru pamatā ir zinātnes un tehnikas atziņas un laba prakse. Komisija to uzskata par pieņemamu kompromisu jo īpaši tādēļ, ka līdzekļi atbilstības panākšanai šajā jomā var būt dažādi, kas vienmēr nenozīmē, ka drošība būs apdraudēta. Turklāt Komisija tagad ir iesniegusi jaunu priekšlikumu[4], kas cita starpā dos uzdevumu Eiropas Aviācijas drošības aģentūrai ( EASA ) izstrādāt īstenošanas noteikumus visās minētājās jomās. - 8.a pantā Padome piedāvā noteikumus III pielikuma Q apakšdaļā (lidojuma laika ierobežojumi) un attiecīgā gadījumā O apakšdaļā (stjuarti) novērtēt zinātniski un medicīniski trīs gadu laikā pēc regulas stāšanās spēkā. Turklāt Padomes nostāja Eiropas Aviācijas drošības aģentūrai ( EASA ) uzliek par pienākumu veikt šo darbu, kā arī palīdzēt Komisijai sagatavot priekšlikumus Q apakšdaļas tehnisko noteikumu attiecīgiem grozījumiem. Komisijai minētais ir pieņemams, jo turklāt saskan ar paralēlo iniciatīvu ( sk. iepriekš ) paplašināt aģentūras darbības jomu. - Padome uzskata, ka ņemot vērā laiku, kas vajadzīgs, lai pielāgotos jaunajiem tehniskajiem noteikumiem, dalībvalstīm jāpiemēro III pielikums 18. mēnešus pēc regulas stāšanās spēkā (nevis 6. mēnešus pēc tās stāšanās spēkā, ko ierosināja Komisija). Šis kompromiss Komisijai ir pieņemams. - Pašā III pielikumā Padome ir izdarījusi dažus grozījumus, lai pilnībā saskaņotu tekstu ar JAR-OPS 1 8. grozījumu, atsaucoties uz nodomu panākt, lai teksts būtu skaidrāks un precīzāks. Arī tas Komisijai ir pieņemams. 2.4. Komisija piekrīt Padomes kopējā nostājā paustajam viedoklim, ka saistībā ar progresīvām metodēm un mainīgiem apstākļiem modernās aviācijas jomā, ņemot vērā diezgan ilgo iestāžu apspriešanos, kas vajadzīga šā teksta pabeigšanai, jau tagad III pielikumu var uzlabot atsevišķos punktos. Tomēr ilgais darbs pie šā apjomīgā teksta izstrādāšanas tagad jau ir pietiekams, lai to pabeigtu tādu, kāds tas ir pašlaik. 2.5. Šajā ziņā Komisija vēlreiz uzsver, ka gādās, lai tās dienesti iespējami ātri pēc regulas stāšanās spēkā sāktu darbu, kas saistīts ar turpmāku teksta uzlabošanu un atjaunināšanu ar komitejas procedūru, kuru ievērojot, Komisija rūpīgi apsvērs visaptverošus ierosinājumus grozījumiem, ko dažas dalībvalstis jau ir iesniegušas. Secinājumi Komisija atzīst, ka Kopējā nostāja, kas pieņemta 9.3.2006 pamatā atbilst Eiropas parlamenta atzinumam pirmajā lasījumā. Komisija augstu novērtē smalko un līdzsvaroto kompromisu, kas rasts Padomes tekstā un kas tika panākts tikai pēc ļoti ilgām pārrunām. Tādēļ Komisija var pieņemt Kopējo nostāju. KOMISIJAS DEKLARĀCIJA Saistībā ar Kopējās nostājas pieņemšanu Komisija kopā ar Padomi nāca klajā ar paziņojumu (sk. I pielikumu). PIELIKUMS Komisijas un Padomes paziņojums saistībā ar 8.a pantu Komisija ir iesniegusi Eiropas Parlamentam un Padomei priekšlikumu, ar ko groza Eiropas Parlamenta un Padomes Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, lai paplašinātu tās darbības jomu ar gaisa kuģu ekspluatāciju un apkalpes locekļu un stjuartu licencēšanu. Pēc Lēmums par šo priekšlikumu dotu iespēju EASA veikt novērtējumu, kas minēts 8.a pantā. Padome apņemas šādu priekšlikumu izskatīt kā prioritāru. [1] Šie ekspluatācijas noteikumi attiecas uz sertifikāciju, gaisa kuģa ekspluatāciju un apkopi, un apkalpes locekļu un stjuartu apmācību. [2] Apvienotās aviācijas institūcijas ir trīsdesmit septiņu Eiropas valstu, tostarp divdesmit piecu ES dalībvalstu, valsts aviācijas iestāžu asociācija, kas izveidota, lai izstrādātu saskaņotas aviācijas lidojumu drošības prasības. [3] Dalībvalstis var papildināt obligātās prasības un pieņemt stingrākas prasības. Obligātās prasības stjuartiem attiecas uz vecumu, fizisko stāvokli un profesionālo apmācību.Ar obligātu prasību var noteikt, piem., obligāto apmācību saturu vai minimālo vecumu. Tomēr dalībvalstis var noteikt stingrākus noteikumus (prasīt izvērst apmācību vai palielināt vecuma ierobežojumu). Līdzīgā veidā ar obligātu prasību var noteikt apkalpei un sjuartiem obligātu atpūtas laiku, ko dalībvalstis var palielināt, bet ne samazināt, vai maksimālo lidojuma laiku. Valsts noteikumi, kas ļautu pagarināt maksimālo lidojuma laiku, būtu neatbilstīgi, bet valsts noteikumi, kuri ļautu samazināt maksimālo lidojuma laiku, būtu atbilstīgi. [4] Priekšlikums Eiropas Parlamenta un Padomes regulai, ar ko groza Eiropas Parlamenta un Padomes 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi (dokuments KOM(2005)[579] galīgais – [2005]/[0228]COD).